ประกาศกระทรวงพาณิชย์ประกาศกระทรวงพาณิชย์เรื่องหลักเกณฑ์และวิธีการการจัดให้มีการตรวจสอบมาตรฐานสินค้าและการตรวจสอบมาตรฐานสินค้าข้าวหอมมะลิไทยพ.ศ. ๒๕๔๕ อาศัยอำนาจตามความในมาตรา ๔ (๕) และมาตรา ๑๗แห่งพระราชบัญญัติมาตรฐานสินค้าขาออก พ.ศ. ๒๕๐๓ แก้ไขเพิ่มเติมโดยพระราชบัญญัติมาตรฐานสินค้าขาออก(ฉบับที่ ๒) พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงพาณิชย์โดยคำแนะนำของคณะกรรมการมาตรฐานสินค้าจึงออกประกาศไว้ดังต่อไปนี้ข้อ ๑ให้ผู้ทำการค้าขาออกซึ่งสินค้ามาตรฐานข้าวหอมมะลิไทยจัดให้มีการตรวจสอบมาตรฐานสินค้าตามหลักเกณฑ์และวิธีการดังต่อไปนี้(๑) การจัดให้มีการตรวจสอบแต่ละวันให้กระทำได้ในระหว่างเวลา ๐๘.๐๐ นาฬิกาถึงเวลา ๒๒.๓๐ นาฬิกาการจัดให้มีการตรวจสอบนอกเวลาดังกล่าวจะกระทำได้ต่อเมื่อได้รับอนุญาตเป็นหนังสือจากสำนักงานมาตรฐานสินค้าหรือสำนักงานสาขาในกรณีที่มีความจำเป็นเร่งด่วนเพื่อส่งมอบสินค้าให้ทันกำหนด โดยมีเหตุขัดข้องไม่สามารถขออนุญาตเป็นหนังสือจากสำนักงานมาตรฐานสินค้าหรือสำนักงานสาขาตามที่ระบุไว้ในวรรคหนึ่งผู้จัดให้มีการตรวจสอบสามารถจัดให้มีการตรวจสอบนอกเวลาที่กำหนดได้โดยผู้จัดให้มีการตรวจสอบต้องมีหนังสือชี้แจงเหตุผลความจำเป็นดังกล่าวให้สำนักงานมาตรฐานสินค้าทราบภายในกำหนด ๕ วันนับแต่วันที่มีการตรวจสอบนั้น(๒)สถานที่จัดให้มีการตรวจสอบต้องอยู่ในท้องที่หรือเขตที่สำนักงานมาตรฐานสินค้าได้ประกาศกำหนดให้เป็นท้องที่หรือเขตที่จะจัดให้มีการตรวจสอบมาตรฐานสินค้าได้(๓) สถานที่จัดให้มีการตรวจสอบต้องมีแสงสว่างพอเพียงที่จะทำการตรวจสอบมาตรฐานสินค้าได้(๔)ผู้จัดให้มีการตรวจสอบจะต้องระบุหรือกำหนดกองสินค้าหรือถังไซโลที่บรรจุสินค้าที่จะจัดให้มีการตรวจสอบไว้อย่างชัดเจนพร้อมทั้งจัดให้มีการแสดงเครื่องหมายเพื่อให้เห็นว่าสินค้าที่จะจัดให้มีการตรวจสอบนั้นเป็นสินค้าที่ทำหรือมีไว้เพื่อจำหน่ายในทางการค้าขาออก ทั้งนี้ให้เป็นไปตามหลักเกณฑ์และวิธีการที่รัฐมนตรีกำหนดข้อ ๒ให้ผู้มีหน้าที่ตรวจสอบมาตรฐานสินค้าดำเนินการตรวจสอบมาตรฐานสินค้าข้าวหอมมะลิไทยแยกเป็น๒ ขั้นตอนคือการตรวจสอบขั้นก่อนตรวจปล่อยและการตรวจสอบขั้นตรวจปล่อยและให้ปฏิบัติตามหลักเกณฑ์และวิธีการดังต่อไปนี้๒.๑ การตรวจสอบขั้นก่อนตรวจปล่อย๒.๑.๑ ให้ผู้มีหน้าที่ตรวจสอบมาตรฐานสินค้าดำเนินการตรวจสอบขั้นก่อนตรวจปล่อยโดยวิธีการอย่างใดอย่างหนึ่ง ดังนี้(๑) ในกรณีสินค้าบรรจุกระสอบตั้งกองไว้เรียบร้อยแล้วให้ชักตัวอย่างโดยวิธีสุ่มจากกระสอบไม่น้อยกว่าร้อยละ ๕ของจำนวนกระสอบทั้งหมด(๒) ในกรณีไม่อาจชักตัวอย่างโดยวิธีการตาม (๑)ได้เนื่องจากวัสดุที่ใช้ในการบรรจุหุ้มห่อเป็นกระสอบที่ทอด้วยเส้นใยสังเคราะห์หรือถุงพลาสติกหรืออย่างอื่นที่ผู้ซื้อได้ทำความตกลงกับผู้ทำการค้าขาออกไว้ให้ชักตัวอย่างจากกระสอบหรือภาชนะบรรจุที่สุ่มมาจากกองสินค้าไม่น้อยกว่าร้อยละ ๐.๕ของจำนวนกระสอบหรือภาชนะบรรจุทั้งหมดด้วยวิธีการเปิดปากกระสอบหรือภาชนะบรรจุสินค้า(๓) ในกรณีสินค้าเก็บในถังไซโลให้ชักตัวอย่างโดยวิธีลำเลียงสินค้าออกมาไม่น้อยกว่าร้อยละ ๒ของปริมาณสินค้าทั้งหมดในถังไซโลและสุ่มชักตัวอย่างทุกระยะ ๑ เมตริกตัน(๔)ในกรณีสินค้ากำลังลำเลียงเข้าเก็บในคลังสินค้าหรือที่เก็บสินค้าหรือถังไซโลให้สุ่มชักตัวอย่างสินค้าจากรถบรรทุกทุกคันรถหรือทุก ๆหน่วยที่มีปริมาณใกล้เคียงกับ ๑ คันรถ(๕) ในกรณีสินค้าลำเลียงเพื่อบรรจุในภาชนะบรรจุขนาดใหญ่ (Jumbo Bag)ให้สุ่มชักตัวอย่างสินค้าเป็นระยะ ๆ อย่างสม่ำเสมอไม่น้อยกว่าร้อยละ ๕ของจำนวนภาชนะบรรจุทั้งหมด๒.๑.๒ในกรณีผู้จัดให้มีการตรวจสอบประสงค์จะจัดให้มีการตรวจสอบขั้นก่อนตรวจปล่อยในลักษณะตรวจปล่อยขณะทำการบรรจุ(Supervised Packing) ให้ผู้มีหน้าที่ตรวจสอบมาตรฐานสินค้าดำเนินการตรวจสอบตามหลักเกณฑ์และวิธีการดังต่อไปนี้(๑) ก่อนเริ่มดำเนินการตรวจปล่อยขณะทำการบรรจุให้ดำเนินการตาม ๒.๒.๒(๒) ชักตัวอย่างสินค้าเต็มจำนวนที่จะพึงออกใบรับรองมาตรฐานสินค้าให้เพื่อตรวจสอบคุณภาพสินค้าทางกายภาพ พร้อมทั้งให้ตรวจสอบภาชนะที่ใช้บรรจุหุ้มห่อไปพร้อมกันด้วย(๓) ในระหว่างการตรวจปล่อยขณะทำการบรรจุทุกระยะไม่เกิน ๒๐๐ เมตริกตันให้ทำการตรวจสอบความชื้น ปริมาณ (ความบริสุทธิ์) ข้าวหอมมะลิไทย ขนาดเมล็ดส่วนผสมข้าวและสิ่งที่อาจมีปนได้และให้ใช้วิธีการตรวจสอบเบื้องต้นตามคำแนะนำในภาคผนวก ง. ประกอบด้วย(๔) ตรวจสอบน้ำหนักสินค้าเต็มจำนวนที่จะพึงออกใบรับรองมาตรฐานสินค้าให้เว้นแต่ในกรณีที่มีการบรรจุโดยใช้เครื่องชั่งอัตโนมัติให้สุ่มชั่งไม่น้อยกว่าร้อยละ ๑ของจำนวนกระสอบหรือภาชนะบรรจุที่จะพึงออกใบรับรองมาตรฐานสินค้าให้๒.๑.๓ ให้นำตัวอย่างสินค้าที่ชักไว้ตาม ๒.๑.๑ หรือ ๒.๑.๒แล้วแต่กรณีมาคลุกเคล้ากันให้เป็นตัวอย่างเดียวทอนและแบ่งตัวอย่างส่วนที่เหลือออกเป็น ๖ ส่วน แต่ละส่วนมีน้ำหนักไม่น้อยกว่า ๐.๕กิโลกรัมนำตัวอย่างแต่ละส่วนบรรจุลงในถุงหรือภาชนะที่ป้องกันการเปลี่ยนแปลงสภาพของตัวอย่างได้ผนึกสลากแสดงวันเดือนปีและปริมาณสินค้าในกองหรือถังไซโลที่ชักตัวอย่างแล้วให้ผู้มีหน้าที่ตรวจสอบมาตรฐานสินค้าและผู้แทนผู้จัดให้มีการตรวจสอบที่อยู่ในขณะชักตัวอย่างลงลายมือชื่อกำกับไว้ทำตราประทับปากถุงหรือภาชนะ และให้ผู้ที่เกี่ยวข้องดังกล่าวข้างต้นลงลายมือชื่อกำกับไว้ที่รอยผนึกสลากปากถุงหรือภาชนะอีกครั้งหนึ่งแล้วส่งมอบตัวอย่างดังกล่าวให้ผู้มีหน้าที่รับมอบตามที่กำหนดไว้ในกฎกระทรวงและให้ถือผลวิเคราะห์ตัวอย่างขั้นก่อนตรวจปล่อยนี้เป็นเกณฑ์ในการออกใบรับรองมาตรฐานสินค้าที่ต้องแสดงต่อเจ้าพนักงานศุลกากรในกรณีที่สำนักงานมาตรฐานสินค้าเป็นผู้ดำเนินการตรวจสอบให้จัดทำตัวอย่างตามวรรคหนึ่งเพียง๔ ส่วน ส่งมอบตัวอย่างดังกล่าวให้แก่ผู้ทำการค้าขาออก ๑ ส่วนและนำกลับสำนักงานมาตรฐานสินค้า ๓ ส่วน๒.๑.๔ ให้ประทับ ปิด หรือผูกติด ตรา แผ่นป้ายหรือสลากแสดงวันเดือนปีและปริมาณสินค้ากองหรือถังไซโลที่ชักตัวอย่างแล้วทำตราประทับสินค้ากองหรือถังไซโลที่ได้ชักตัวอย่างไว้แล้วนั้นในลักษณะที่สามารถใช้เป็นหลักฐานในการรักษาสินค้านั้นมิให้ถูกเพิ่มเติมสับเปลี่ยนหรือเปลี่ยนแปลงได้๒.๒ การตรวจสอบขั้นตรวจปล่อย๒.๒.๑ สินค้าที่จะตรวจสอบขั้นตรวจปล่อยได้ต้องเป็นสินค้าที่ปรากฏผลการตรวจสอบขั้นก่อนตรวจปล่อยว่าถูกต้องตามมาตรฐานที่กระทรวงพาณิชย์กำหนดหรือในกรณีที่มีการซื้อขายตามตัวอย่างหรือเงื่อนไขต้องปรากฏผลการตรวจสอบว่ามีคุณภาพไม่ต่ำกว่าตัวอย่างหรือเงื่อนไขที่ผู้ซื้อได้ตกลงไว้๒.๒.๒ ก่อนเริ่มดำเนินการตรวจปล่อย ให้ผู้มีหน้าที่ตรวจสอบมาตรฐานสินค้าสุ่มชักตัวอย่างสินค้าจากกองกระสอบหรือภาชนะบรรจุหรือถังไซโลปริมาณที่พอเหมาะเพื่อตรวจสอบความชื้นปริมาณ (ความบริสุทธิ์) ข้าวหอมมะลิไทย ขนาดเมล็ด ส่วนผสมข้าวและสิ่งที่อาจมีปนได้ ระดับการสี ตลอดจนแมลงที่ยังมีชีวิตอยู่และใช้วิธีการตรวจสอบเบื้องต้นตามคำแนะนำในภาคผนวกง ประกอบด้วยถ้าพบว่ามีคุณภาพส่วนหนึ่งส่วนใดหรือทั้งหมดไม่เป็นไปตามมาตรฐานหรือตามตัวอย่างหรือเงื่อนไขที่ผู้ซื้อตกลงไว้ให้ผู้มีหน้าที่ตรวจสอบมาตรฐานสินค้าแจ้งให้ผู้จัดให้มีการตรวจสอบดำเนินการปรับปรุงคุณภาพสินค้าจนกว่ามีคุณภาพถูกต้องจึงจะดำเนินการตรวจปล่อยต่อไป๒.๒.๓ให้ผู้มีหน้าที่ตรวจสอบมาตรฐานสินค้าดำเนินการชักตัวอย่างสินค้าเพื่อตรวจสอบคุณภาพสินค้าทางกายภาพโดยวิธีการอย่างใดอย่างหนึ่ง ดังนี้(๑) ในกรณีสินค้าบรรจุกระสอบ ให้ชักตัวอย่างสินค้าทุกกระสอบ(๒) ในกรณีไม่อาจชักตัวอย่างโดยวิธีดังกล่าวตาม (๑) ได้เนื่องจากวัสดุที่ใช้ในการบรรจุหุ้มห่อเป็นกระสอบที่ทอด้วยเส้นใยสังเคราะห์หรือถุงพลาสติกหรืออย่างอื่นที่ผู้ซื้อได้ทำความตกลงกับผู้ทำการค้าขาออกไว้ให้สุ่มทั้งกระสอบหรือภาชนะบรรจุสินค้าที่กำลังตรวจปล่อยเป็นระยะ ๆ ไม่น้อยกว่าร้อยละ๐.๕ ของจำนวนกระสอบหรือภาชนะบรรจุทั้งหมดในแต่ละคำร้องขอให้ออกใบรับรองมาตรฐานสินค้าแล้วใช้วิธีเปิดปากกระสอบหรือภาชนะบรรจุเพื่อชักตัวอย่าง(๓) ในกรณีสินค้าเก็บในถังไซโลหรือเก็บในภาชนะบรรจุขนาดใหญ่ (Jumbo Bag)แล้วขนถ่ายเพื่อบรรจุกระสอบหรือภาชนะบรรจุให้สุ่มชักตัวอย่างสินค้าที่กำลังลำเลียงหรือขนถ่ายเป็นระยะๆ อย่างสม่ำเสมอ ไม่น้อยกว่าร้อยละ ๕ของจำนวนกระสอบหรือภาชนะบรรจุทั้งหมดเว้นแต่ในกรณีที่มิได้บรรจุหุ้มห่อให้ชักตัวอย่างทุกๆ คันรถหรือทุกหน่วยหรือทุกระยะ ขณะลำเลียงสินค้าในปริมาณที่เท่ากับ ๑ คันรถบรรทุกโดยให้ชักตัวอย่างคันรถละหรือหน่วยละไม่น้อยกว่า ๐.๕ กิโลกรัม๒.๒.๔ ในระหว่างการตรวจปล่อยสินค้าทุกระยะไม่เกิน ๒๐๐ เมตริกตันให้ทำการตรวจสอบ ความชื้น ปริมาณ (ความบริสุทธิ์) ข้าวหอมมะลิไทย ขนาดเมล็ดส่วนผสม ข้าวและสิ่งที่อาจมีปนได้ และให้ใช้วิธีการตรวจสอบเบื้องต้นตามคำแนะนำในภาคผนวกง. ประกอบด้วย๒.๒.๕ ในกรณีสินค้าที่ตรวจสอบส่งออกโดยบรรจุกระสอบหรือภาชนะบรรจุให้ผู้มีหน้าที่ตรวจสอบมาตรฐานสินค้าดำเนินการตรวจสอบกระสอบหรือภาชนะบรรจุให้เป็นไปตามที่ระบุไว้ในคำร้องขอให้ออกใบรับรองมาตรฐานสินค้าด้วย๒.๒.๖ สำหรับสินค้าที่ได้ดำเนินการตรวจสอบในขณะทำการบรรจุ (SupervisedPacking) ตาม ๒.๑.๒ไม่ต้องตรวจสอบและชักตัวอย่างซ้ำอีกเว้นแต่สินค้าในกองนั้นเก็บไว้นานเกินกว่า ๑๕วัน นับแต่วันที่ได้ทำตราประทับกองสินค้าไว้ครั้งแรกให้ดำเนินการตรวจสอบขั้นตรวจปล่อยใหม่ตาม ๒.๒๒.๒.๗ ให้ผู้มีหน้าที่ตรวจสอบมาตรฐานสินค้ารักษาตัวอย่างที่ชักไว้ขณะตรวจสอบตาม๒.๒.๓. ในลักษณะที่สามารถป้องกันการเพิ่มเติมสับเปลี่ยนหรือเปลี่ยนแปลงได้๒.๒.๘ การตรวจสอบน้ำหนักในกรณีสินค้าบรรจุกระสอบหรือภาชนะบรรจุถ้าชั่งเป็นรายกระสอบหรือภาชนะบรรจุให้สุ่มชั่งไม่น้อยกว่าร้อยละ ๑ของจำนวนกระสอบหรือภาชนะบรรจุที่จะพึงออกใบรับรองมาตรฐานสินค้าให้ถ้าชั่งพร้อมรถที่ใช้บรรทุกให้ชั่งสินค้าเต็มจำนวนที่จะพึงออกใบรับรองมาตรฐานสินค้าให้ในกรณีที่เป็นสินค้าไม่บรรจุกระสอบให้ตรวจสอบน้ำหนักเต็มจำนวนที่จะพึงออกใบรับรองมาตรฐานสินค้าให้๒.๒.๙เมื่อตรวจสอบตามคำร้องขอให้ออกใบรับรองมาตรฐานสินค้าแต่ละคำร้องขอครบถ้วนแล้วให้จัดทำตัวอย่างที่ได้ชักตัวอย่างไว้ตาม ๒.๒.๓ตามหลักเกณฑ์และวิธีการและส่งมอบให้ผู้มีหน้าที่รับมอบดังระบุไว้ใน ๒.๑.๓ในกรณีที่ผู้ทำการค้าขาออกซึ่งสินค้ามาตรฐานแจ้งความประสงค์จะขอให้ออกใบรับรองผลการตรวจสอบมาตรฐานสินค้าหรือผลการวิเคราะห์ตัวอย่างเป็นตอนๆตามปริมาณที่ตรวจสอบเสร็จตามที่แจ้งความประสงค์ไว้โดยไม่ต้องรอให้การตรวจสอบครบถ้วนตามคำร้องขอให้ออกใบรับรองมาตรฐานสินค้าให้จัดทำตัวอย่างหนึ่งตัวอย่างต่อสินค้าที่ได้ตรวจสอบแล้วเสร็จตามปริมาณที่แจ้งความประสงค์ไว้การออกใบรับรองผลการตรวจสอบมาตรฐานสินค้าหรือผลวิเคราะห์ตัวอย่างให้ถือผลเฉลี่ยของผลวิเคราะห์ตัวอย่างทั้งหมดของคำร้องขอนั้นเป็นเกณฑ์กรณีสินค้าที่ได้ดำเนินการตรวจสอบในขณะทำการบรรจุ (Supervised Packing)ผลวิเคราะห์ตัวอย่างตามคำร้องขอให้ออกใบรับรองมาตรฐานสินค้าแต่ละคำร้องขอให้อนุโลมตามผลวิเคราะห์ตัวอย่างขั้นก่อนตรวจปล่อยโดยไม่ต้องจัดทำตัวอย่างอีก๒.๒.๑๐ ในกรณีที่ต้องบรรทุกสินค้าที่ได้รับการตรวจสอบไปขนถ่าย ณท่าเรือซึ่งอยู่ห่างไกลจากสถานที่ที่จัดให้มีการตรวจสอบ ให้ทำตราประทับสินค้าที่บรรทุกอยู่ในยานพาหนะนั้นไว้ในลักษณะที่สามารถใช้เป็นหลักฐานในการป้องกันการเพิ่มเติมสับเปลี่ยนหรือเปลี่ยนแปลงไว้จนกว่าจะเริ่มขนถ่าย๒.๒.๑๑เมื่อสิ้นเวลาการตรวจสอบในแต่ละวันและการจัดให้มีการตรวจสอบนั้นยังไม่แล้วเสร็จหรือในกรณีที่การตรวจสอบแล้วเสร็จแต่ยังมีสินค้าที่ได้ชักตัวอย่างในขั้นก่อนตรวจปล่อยคงเหลืออยู่และผู้จัดให้มีการตรวจสอบประสงค์จะจัดให้มีการตรวจสอบขั้นตรวจปล่อยสินค้านั้นในครั้งต่อไปให้ทำตราประทับสินค้ากองหรือถังไซโลที่เหลืออยู่นั้นเพื่อป้องกันการเพิ่มเติมสับเปลี่ยนหรือเปลี่ยนแปลงไว้ด้วยข้อ ๓ในกรณีผู้จัดให้มีการตรวจสอบมีความจำเป็นไม่สามารถจัดให้มีการตรวจสอบขั้นก่อนตรวจปล่อยได้ผู้จัดให้มีการตรวจสอบสามารถจัดให้มีการตรวจสอบเฉพาะการตรวจสอบขั้นตรวจปล่อยเพียงขั้นตอนเดียวก็ได้และให้ยกเว้นไม่ต้องปฏิบัติตาม ๒.๒.๑ทั้งนี้ ให้ถือผลวิเคราะห์ตัวอย่างขั้นตรวจปล่อยตาม ๒.๒.๙เป็นเกณฑ์ในการออกใบรับรองมาตรฐานสินค้าที่ต้องแสดงต่อเจ้าพนักงานศุลกากรข้อ๔[๑] วิธีทดสอบหาปริมาณอมิโลสวิธีทดสอบหาปริมาณความชื้นวิธีทดสอบหาปริมาณข้าวเจ้าอื่นที่ไม่ใช่ข้าวหอมมะลิไทยปน วิธีตรวจสอบเบื้องต้นให้เป็นไปตามหลักเกณฑ์และวิธีการที่กำหนดในภาคผนวก ก หรือ ข หรือ ค หรือ งแนบท้ายประกาศนี้ในกรณีที่การตรวจสอบหาปริมาณข้าวหอมมะลิไทยของสินค้ากองใดกองหนึ่งหรือส่วนใดส่วนหนึ่งโดยวิธีการตามภาคผนวกค หรือ ง ยังไม่อาจวินิจฉัยได้ชัดเจนถึงปริมาณข้าวหอมมะลิไทยจะใช้วิธีการตรวจสอบเอกลักษณ์พันธุกรรมก็ได้การตรวจสอบเอกลักษณ์พันธุกรรมตามวรรคสองหากเป็นไปโดยคำแนะนำของพนักงานเจ้าหน้าที่หรือพนักงานตรวจสอบมาตรฐานสินค้าให้ผู้ตรวจสอบมาตรฐานสินค้าส่งมอบตัวอย่างสินค้าให้สำนักงานมาตรฐานสินค้าดำเนินการเพื่อตรวจสอบเอกลักษณ์พันธุกรรมในกรณีเช่นนี้ให้รอผลการตรวจสอบของสำนักงานมาตรฐานสินค้าก่อนดำเนินการตามขั้นตอนต่อไปข้อ ๕[๒] ประกาศฉบับนี้ให้ใช้บังคับเมื่อพ้นกำหนด๑๕ วัน นับแต่วันประกาศในราชกิจจานุเบกษา เป็นต้นไปประกาศ ณ วันที่ ๑๕กุมภาพันธ์ พ.ศ. ๒๕๔๕อดิศัย โพธารามิกรัฐมนตรีว่าการกระทรวงพาณิชย์[เอกสารแนบท้าย]๑. ภาคผนวก ก.วิธีทดสอบหาปริมาณอมิโลส๒. ภาคผนวก ข.วิธีทดสอบหาปริมาณความชื้น๓. ภาคผนวก ค.วิธีทดสอบหาปริมาณข้าวเจ้าอื่นที่ไม่ใช่ข้าวหอมมะลิไทยปน๔. ภาคผนวก ง.วิธีตรวจสอบเบื้องต้น(ดูข้อมูลจากภาพกฎหมาย)ประกาศกระทรวงพาณิชย์เรื่อง หลักเกณฑ์และวิธีการการจัดให้มีการตรวจสอบมาตรฐานสินค้าและการตรวจสอบมาตรฐานสินค้าข้าวหอมมะลิไทย(ฉบับที่ ๒) พ.ศ. ๒๕๔๙[๓]อุษมล/ผู้จัดทำ๓๐ มิถุนายน ๒๕๕๔[๑] ข้อ ๔แก้ไขเพิ่มเติมโดยประกาศกระทรวงพาณิชย์ เรื่องหลักเกณฑ์และวิธีการการจัดให้มีการตรวจสอบมาตรฐานสินค้าและการตรวจสอบมาตรฐานสินค้าข้าวหอมมะลิไทย(ฉบับที่ ๒) พ.ศ. ๒๕๔๙[๒] ราชกิจจานุเบกษาเล่ม ๑๑๙/ตอนพิเศษ ๒๑ ง/หน้า ๗/๗ มีนาคม ๒๕๔๕[๓] ราชกิจจานุเบกษาเล่ม ๑๒๔/ตอนพิเศษ ๖ ง/หน้า ๑๒/๑๖ มกราคม ๒๕๕๐